ሰብያ ገበረ እዩ፡ ኣብ ልዕሌና በደል ተፈፂሙ፡ ብኣጋ እንትንጠርዕ እንተዝሰምዑናኸ፡ ግና ፀገም ህዝቢ ኣይርድኦምን" ይብሉ። ኣይተ ዓረዶም ገብረኺዳን፤ "ካሊእ መድሓኒት አሰናዲኡ እናሃለየ፤ ንዚ ሓሰኻ እዚ ምጥፋእ ስኢኑ ኢልና ኣይንኣምንን" ይብሉ። ኣይተ ስዩም መኮነን ብወገኖም "በለስ ድሕሪ ሐዚ ክሐዪ ዶ ይኽእል ኣይሓዩን ገና ምስዞም ምርምር ዝገብሩ ዘለዉ ዩኒቨርስታት ሓቢርና ንሪኦ" ኢሎም። ክሳዕ ዝሓዩ መንግስቲ መተካእታ ይግበረልና እዩ ናይና ሕቶ" ይብሉ። "በለስ ትግራይ ነበርያ ነበረ እዩ ክኸውን" ብብርኪ ሃገር ነቲ ፀገም ዘፅንዕ ኮሚቴ ተጣይሹ ከም ዝነበረ ዝዛረቡ ድማ ቅድም ክንብል ዘዘራብናዯም ሚኒስትር ነበር፡ ሚኒስትሪ ሕርሻን ልምዓት ገጠርን ዶክተር ኢያሱ ኣብርሃ እዮም። ኣተኣታትዋ እቲ ቴክኖሎጂ ተፈጢሩ ዝበሉዎ ጌጋ ድማ የዛኻኽሩ። እቲ ቴክኖሎጂ ብዕሊ ከይተነፀረ ናብ ትግበራ ከም ዝተኣተወን፡ እዚ ድማ ብስሕተት ውልቀሰብ'ምበር ብዝኾነ ትካል ከም ዘይኮነ ይሕብሩ። እቲ ኮሚቴ ፈሪሱ እዩ ተባሂሉ ብሰፊሑ ዝዘረብ ኳ እንተኾነ፡ እዚ ቃለ ምልልስ ኣብ ዝገበርናሉ እዋን እቲ ኮሚቴ ከም ዘይፈረሰን ኣብ ስራሕ ከም ዝርከብን ይዛረቡ። ኣይተ ፍሰሃ በዛብህ፡ ብፍላይ ካብ ቁፅፅር ወፃኢ ምስኮነ፡ እቲ ሓሰኻ ካብኡ ንላዕሊ ከይዛመትን፡ ነቲ ሓሰኻ ኣጥፊእኻ ነቲ በለስ ንምድሓንን፤ መንግስቲ ክልል ትግራይ ከም ውድብ ምግቢ ዓለም ምሰ ዝኣመሰሉ መዳርግቲ አካላት ኮይኑ ገለ ስትራቴጂ ወፂእሉ፡ ገለ ፃዕርታት የካይድ ከም ዘሎ የብርሁ። መንግስቲ ትግራይ ምስ ምሁራት ዘካየዶ ዘተ 'ታይ ኣፍርዩ?
